22 Napapita imyaka iingi apo Yehova alengele bamunyinefwe abasubwa ukupokelela ishina ilyaibela. Ukutula mu 1931, bushe Satana alinyantilila abantu ba kwa Lesa pa kuti beishibikwa? Bushe alilenga abantu bafilwa ukutulekanya ku mipepele ya bufi? Awe nakalya! Na kuba, icishibilo ca kuti tulashimika ubunte pali Lesa calimonekesha ukucila ne fyo cali kale. (Belengeni Mika 4:5; Malaki 3:18.) Pali lelo twaishibikilwa sana kwi shina lya kwa Lesa ica kuti umo nga alumbula fye ishina lya kwa Lesa kuti batila na o ni Nte ya kwa Yehova. Mu nshita ya kunyantililwa no kupepa kwa bufi ukwaba nge mpili, ukupepa kwa cine ukwa kwa Yehova ‘kwalipampamikwa ukucila pa muulu wa mpili.’ (Esa. 2:2) Ukwabula no kutwishika, pali lelo ukupepa kwa cine pamo ne shina lyakwe ilya mushilo, fyalisansabikwa. The closer we draw to Jehovah , the greater our motivation is to love him ‘ with our whole heart , our whole soul , our whole mind , and our whole strength . ’